**ทางร้านเปิดเพิ่มอีก1ตึก ใกล้ๆร้านเดิม เป็นห้องแอร์เพิ่มอีก 10โต๊ะได้ค่ะ พร้อมกับมีเมนูที่มากขึ้นแล้วนะคะ แต่ยังคงคุณภาพและรสชาติไว้เช่นเดิม**

ขับรถผ่านหลายครั้ง สังเกตเห็นคนทานเยอะ. และแล้วก็มีโอกาสมาทานกับเค้าสักที 

บรรยากาศที่นี่ร่มรื่นค่ะ. มีโต๊ะไม่มากนักนะคะ. แม้จะอยู่ริมถนนแต่ไม่รู้สึกวุ่นวายเลย เพราะมีต้นไม้บังตา เปิดเพลงยุค90' นั่งทานเพลินมากๆ 

เมนูสเต็กไม่ได้มีหลากหลายนักค่ะ จะมีสเต็กหมู สเต็กไก่ สเต็กปลา วันนี้สั่งสเต็กหมู รสชาติโอเคเลยค่ะ เนื้อหมูนุ่มๆราดซอสของทางร้าน. ส่วนราคาประทับใจนะคะ 59-79 บาท

สลัดราคามิตรภาพมากๆ เริ่มจาก 39(ถ้าจำไม่ผิดนะคะ) ใช้ผักไฮโดรโปนิกส์ทั้งจาน มีกะหล่ำม่วง และมะเขือเทศราชินีด้วย!! คือประทับใจมากๆๆๆๆๆๆ เพราะราคานี้ร้านอื่นคงเป็นผักกาดหอมและกะหล่ำปลีฝอย น้ำสลัดเข้มข้นจัดจ้านค่ะ 

ผักโขมอบชีส จานนี้หน้าตาธรรมดาสุดๆ แต่รสชาติไม่ธรรมดานะ ผักโขมหอมมันหนึบๆ.ชีสยืดๆ ควรลองค่ะ 

กุ้งอบวุ้นเส้น. รอนานหน่อย แต่ไม่ผิดหวังค่ะ รสชาติเข้มข้นถึงเครื่องเทศ แต่วุ้นเส้นแอบเละนิดๆ กุ้งแข็งหน่อยๆ. โดยรวมคือผ่าน เพราะรสชาติดีค่ะ

วันนี้ทานอาหาร4อย่าง น้ำ2แก้วใหญ่ๆ ค่าเสียหาย 280บาทค่ะ

ในเมนูยังมีอาหารอีกเยอะนะคะ. ทั้งสปาเก็ตตี้ ข้าวผัด และของทานเล่น ไว้ไปทานแล้วมารีวิวเพิ่มนะคะ 

ตอนนี้ขอเพิ่มร้านนี้ไว้ในดวงใจ แทนร้านสเต็กเฟรนไชน์ล่ะกันค่ะ. ราคาพอๆกัน แต่คุณภาพเน้นๆ ^_^